Če boste dojenčka povijali (skoraj) samo v pralne pleničke, zadostuje 15 do 20 plenic:- 15 do 18 za sušenje v sušilnem stroju oziroma v družinah z več kot enim otrokom, kjer se zaradi večje količine perila pere vsak dan ali vsak drugi dan;- 18 do 20 za sušenje na vrvi, če peremo na 2 do 3 dni. V prvih mesecih je sicer laže, če imamo kakšno plenico več, a to obdobje lahko prebrodimo s pogostejšim pranjem. Vsekakor pa pozneje omenjeno število plenic zadostuje. Poleg plenic potrebujemo še 2 do 4 prekrivne hlačke ustrezne velikosti (S, M in L). Za novorojenčka svetujemo nakup dvojih prekrivnih hlačk velikosti S in dvojih prekrivnih hlačk velikosti M. Optimalna uporaba je namreč znotraj območja deklarirane teže otroka, dejansko pa so hlačke uporabne dlje.